
Republika Hrvatska
Općinski sud u Osijek
Europske avenije 7
31000  Osijek

									92. Sp- 4968/2019-7


U   I M E   R E P U B L I K E   H R V A T S K E

R J E Š E N J E

	Općinski sud u Osijeku, po sudskoj savjetnici Renati Ivančić, u jednostavnom postupku stečaja potrošača nad imovinom potrošača Zorana Majića iz Osijeka, Baranjska ulica 1,OIB:08185637834, odlučujući o prijedlogu Financijske agencije za provedbu jednostavnog postupka stečaja nad imovinom potrošača, dana 06. studenoga 2019. godine,


r i j e š i o   je

	I/ Otvara se jednostavni postupak stečaja nad imovinom potrošača Zorana Majića iz Osijeka, Baranjska ulica 1,OIB:08185637834.

	II/ Zaključuje se jednostavni postupak stečaja nad imovinom potrošača Zorana Majića iz Osijeka, Baranjska ulica 1,OIB:08185637834.

           III/ Oslobađa se potrošač Zoran Majić iz Osijeka, Baranjska ulica 1,OIB:08185637834, od preostalih obveza u odnosu na slijedeće osnove i vjerovnike: 

1. osnova broj OB-8764/08-JAM-31, izdavatelja javni bilježnik, Arambašić Biserka, Osijek 
- vjerovnik (1) B2 KAPITAL d.o.o., Radnička cesta 41, Zagreb, Hrvatska, OIB: 57509775367 zaprimljena 16.01.2014., glavnica: 14.181,32 kn, kamata: 0,00 kn, trošak: 0,00 kn


z a k l j u č i o   j e

Utvrđuje se vrijednost pokretnina potrošača u iznosu od 5.000,00 kn.



Obrazloženje

Financijska agencija (dalje u tekstu: FINA) je dana 16. svibnja 2019. godine podnijela ovome sudu prijedlog za provedbu jednostavnog postupka stečaja nad imovinom potrošača Zorana Majića iz Osijeka, Baranjska ulica 1,OIB:08185637834.

Uz prijedlog je FINA dostavila podatke iz Očevidnika redoslijeda osnova za plaćanje. Potrošač se u zakonskom roku nije očitovao je li suglasan s provedbom jednostavnog postupka stečaja niti je dostavio popis imovine, te se smatra da je s istim suglasan i da je izjavio kako nema imovine iz koje se mogu namirivati njegovi vjerovnici.

	Prema odredbi čl. 79.a st. 2. Zakona o stečaju potrošača (NN br 100/15 i 67/18, dalje u tekstu: ZKP) jednostavni postupak stečaja potrošača može se provesti nad imovinom potrošača ako u Očevidniku redoslijeda osnova za plaćanje koji vodi FINA na dan otvaranja jednostavnog postupka stečaja potrošača ima jednu ili više evidentiranih neizvršenih osnova za plaćanje radi prisilnog ostvarenja tražbina u iznosu do 20.000,00 kuna s osnova glavnice i ako je u razdoblje u kojem je potrošač imao jednu ili više evidentiranih neizvršenih osnova za plaćanje neprekinuto trajalo duže od tri godine.

	Uvidom u podatke iz Očevidnika redoslijeda osnova za plaćanje na dan 06. studenoga 2019. koji vodi FINA utvrđeno je da potrošač ima u razdoblju duljem od tri godine evidentirane tražbine radi prisilnog ostvarenja:

1. osnova broj OB-8764/08-JAM-31, izdavatelja javni bilježnik, Arambašić Biserka, Osijek 
- vjerovnik (1) B2 KAPITAL d.o.o., Radnička cesta 41, Zagreb, Hrvatska, OIB: 57509775367 zaprimljena 16.01.2014., glavnica: 14.181,32 kn, kamata: 0,00 kn, trošak: 0,00 kn

koje ukupno iznose 14.181,32 kuna po osnovi glavnice.

	Prema odredbi čl. 79.g st. 1. ZSP sud će po službenoj dužnosti donijeti rješenje o otvaranju i zaključenju jednostavnog postupka stečaja potrošača ako utvrdi da je vrijednost imovine potrošača koja bi se mogla unovčiti kao stečajna masa jednaka ili manja od 10.000,00 kuna. 

	Potrošač nije dostavio popis svoje imovine, pa se smatra da je izjavio kako nema imovine iz koje se mogu namirivati njegovi vjerovnici čl. 79.c st. 3. Zakona o stečaju potrošača. Također, vanjskom provjerom utvrđeno je da potrošač nema u vlasništvu pokretnina niti druge vrjednije imovine koja bi prelazila iznos od 10.000,00 kuna. 

Vjerovnici potrošača nisu u povodu poziva iz oglasa od 10. lipnja 2019. godine objavljenog na mrežnoj stranici e-oglasna ploča sudova obavijestili sud o postojanju druge imovine koja bi se mogla unovčiti kao stečajna masa, niti su osporili popis imovine potrošača.

Sud je izvršio vanjsku provjeru u sustav Zajednički informacijski sustav zemljišnih knjiga i katastra kojom nisu vraćeni rezultati, slijedom čega potrošač nije vlasnik nekretnine,  te je utvrđeno da je potrošač u razdoblju od 01. siječnja 2019. godine do 31. kolovoza 2019. godine ostvario ukupan dohodak (plaća) od 35.040,00 kn, u razdoblju od 01. siječnja 2018. godine do 31. prosinca 2018. godine ostvario ukupan dohodak od 28.682,59 kn, u razdoblju od 01. siječnja 2017. godine do 31. prosinca 2017. godine ukupan dohodak od 33.125,42 kn, u razdoblju od 01. rujna 2016. godine do 31. prosinca 2016. godine ukupan dohodak od 14.124,00 kn, te da potrošač ima udjele pravne osobe MM GRUPA d.o.o. u stečaju, 50,00 postotak udjela, vrijednost 10.000,00 kuna.

Slijedom navedenog, temeljem čl. 79f st. 3. ZSP-a, odlučeno je kao u izreci zaključka. 
	S obzirom na to da su u ovom slučaju ispunjene zakonske pretpostavke za otvaranje jednostavnog postupka stečaja nad imovinom potrošača te da je vrijednost imovine potrošača koja bi se mogla unovčiti kao stečajna masa manja od 10.000,00 kuna, odnosno da potrošač nema imovine iz koje se mogu namirivati njegovi vjerovnici, utvrđeno je da su ispunjeni uvjeti iz odredbe čl. 79.g st. 1. ZSP-a za otvaranje i istovremeno zaključenje jednostavnog stečajnog postupka nad imovinom potrošača, slijedom čega je odlučeno kao pod I/ i II/ izreke rješenja.

	Odredbom čl. 79.g st. 4. ZSP propisano je da će sud u rješavanju o otvaranju i istovremenom zaključenju jednostavnog stečajnog postupka nad imovinom potrošača osloboditi potrošača od preostalih obveza u odnosu na osnove za plaćanje i u odnosu na vjerovnike iz čl. 79.a ZSP, pa je primjenom citirane odredbe potrošač oslobođen od preostalih obveza u odnosu na vjerovnike i osnove navedene u točki III/ izreke rješenja.

Osijek, 06. studenoga 2019.

Sudska savjetnica
Renata Ivančić
								












Uputa o pravnom lijeku:
	Protiv ovog rješenja pravo na žalbu imaju potrošač i vjerovnici (čl. 79. g. st. 5. ZSP) u roku od 15 dana od dana primitka. Žalba se podnosi ovom sudu u tri primjerka, a o žalbi odlučuje nadležni županijski sud. 


Dostaviti:
1. Potrošaču
2. B2 KAPITAL d.o.o., Zagreb, Radnička cesta 41 
3. Financijska agencija – elektroničkim putem

nakon pravomoćnosti

4. Obavijest o pravomoćnosti FINI elektroničkim putem
image1.png




